測色板

測色板，又嗌測試圖或測試咭，係專門測試電視色水嘅動靜態相，佢嘅原理係畀觀眾調整電視機。

測色板喺黑白電視時代凈用黑同白兩種色，彩色電視時代既用彩色板，又用黑白板。背景聲係古典音樂或鴉雀無聲、或好長嘅聲。有啲電視台會喺播測色版期間，放其它靜態字卡廣告、循環播動態宣傳片、動靜態字幕或圖，轉播其它電視台節目、直接變黑屏、藍屏等其他純顏色屏幕或雪花或冇信號界面。

觀眾好多時喺電視正常啟動且冇乜畫面問題時，見到測色板嘅第一時間反應係熄機或轉台。而家由於電視質量越嚟越好，加上入咗數字電視時代，而且電視台好多時24個鐘都有節目睇，所以家下好少見到測色板或收台嘅畫面。

出現情況
電視喺以下情況其一會出現測色版：
電視台收台之後到開台之前
新嘅電視台開播之前
舊嘅電視台停播之後
電視台內部出現突發情況

唔同電視台嘅測色板

彩條信號

同攷
攷

類:電視技術
類:測試設備